laion/Wikipedia-Exotic huggingface dataset:
טנק 300

טנק 300 (באנגלית: TANK 300; במנדרינית תקנית: 坦克) הוא רכב שטח במרכב SUV, עם חמש מקומות ישיבה, שמיוצר על ידי טנק משנת 2020. משנת 2020 עד אפריל 2021 שבה השיקה גרייט וול מוטורס את המותג טנק, הטנק 300 יוצר על ידי ויי תחת השם ויי טנק 300. הטנק 300 הוצג ביולי 2021 בסין תחת השם ויי טנק 300 ויוצר תחת המותג ויי. ב-17 בדצמבר 2020 הוא יצא למכירה בסין. בתערוכת הרכב הבינלאומית של שאנגחאי באפריל 2021 חשפה גרייט וול מוטורס את כוונתה לשווק את רכבי השטח תחת מותג הנקרא טנק, למעשה הרכב הראשון ששווק על ידי המותג טנק הוא ה"טנק 300", "ויי טנק 300" לשעבר. הוא כולל מנוע בנזין בנפח 2.0 ליטר טורבו המספק 227 כ"ס ב-5,500 סל"ד. תיבת הילוכים אוטומטית בעלת שמונה הילוכים. הוא מאיץ מ-0 ל-100 בתוך 9.5 שניות ומגיע למהירות מרבית של 170 קמ"ש. מדיה וקבצים בנושא טנק 300 בוויקישיתוף אתר האינטרנט הרשמי של טנק 300 Great Wall Motor to spin off TANK series into standalone brand, autonews.gasgoo.com Tate, GWM WEY debuts first smart luxury off-road SUV Tank 300, China Car News, Reviews and More, ‏24 ביולי 2020 (באנגלית) James, GWM WEY TANK 300 Goes Off Assembly Line, To be Launched Soon, China Car News, Reviews and More, ‏10 בדצמבר 2020 (באנגלית)
דזינטרה גקה-וסקה

דזינטרה גקה-וסקה (בלטבית: Dzintra Geka-Vaska; נולדה בשנת 1950 בריגה, לטביה) היא במאית ופוליטיקאית לטבית. אביה של גקה היה אסיר פוליטי שבילה שנים רבות במחנות גולאג סובייטיים. בשנת 1965 סיימה גקה את לימודיה בבית ספר שמונה-שנתי. בשנת 1969 סיימה את לימודיה בבית הספר הטכני לתרבות וחינוך בריגה. בשנת 1970 החלה לעבוד כעורכת בסטודיו לקולנוע בריגה. בשנת 1979 סיימה את לימודיה במכון לנינגרד לתיאטרון, מוזיקה וסינמטוגרפיה, בתחום בימוי טלוויזיה. בשנת 1980 הפכה לגקה לעוזרת במאית ב-LTV (הטלוויזיה הלטבית). בשנת 1982 השלימה השתלמויות בבימוי דוקומנטרי בטלוויזיה במוסקבה. בשנת 1988 הפכה למנהלת הטלוויזיה הלטבית. גקה ביימה כמה סרטים, בהם "קורט פרידריקסון", "בחיפוש אחר טיזה", "ציפורי אלוהים", "איפה שהו האבות?", "הגן על מולדתך", "סקס שירה", "ילדי סיביר" (על ילדים יהודים שפונו מלטביה לסיביר באווקואציה עם פלישת הגרמנים לברית המועצות במלחמת העולם השנייה - מבצע ברברוסה), "יומני סיביר", "פעם בסיביר", "התמכרות שהפכה לגן עדן" ו"כל יום של המאה: עונות". מדיה וקבצים בנושא דזינטרה גקה-וסקה בוויקישיתוף דזינטרה גקה-וסקה, במסד הנתונים הקולנועיים IMDb (באנגלית) Tiesa pirms gada apstiprinājusi, ka režisore Dzintra Geka nav sadarbojusies ar VDK skaties.lv "Dzintra Geka-Vaska". filmas.lv. ערך זה הוא קצרמר בנושא לטביה ובנושא קולנוע. אתם מוזמנים לתרום לוויקיפדיה ולהרחיב אותו.
אינסוליטיס

אינסוליטיס היא דלקת של איי לנגרהנס בלבלב. הדלקת נגרמת על ידי חדירה של תאי מערכת החיסון (לימפוציטים מסוג T ו-B, מקרופאגים ודנדריטים) לתוך איי לנגרהנס, שם נמצאים תאי הביטא האחראים להפרשת אינסולין. אינסוליטיס עשויה להוביל להרס של תאי הביטא והופעה של סוכרת מסוג 1 או סוג 2. אינסוליטיס נמצא בקרב כ-19% מחולים בסוכרת מסוג 1 ו-28% מהחולים בסוכרת מסוג 2. ידוע כי הן גורמים גנטיים והן גורמים סביבתיים תורמים להופעת הדלקת, אולם התהליך המדויק שגורם לכך אינו ידוע. אינסוליטיס נחקר לעיתים קרובות באמצעות מודל העכבר הסוכרתי (NOD) של סוכרת מסוג 1. מדיה וקבצים בנושא אינסוליטיס בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ג'נג'שאורוסי

ג'נג'שאורוסי (בהונגרית: Gyöngyösoroszi) הוא כפר במחוז הווש בצפון מזרח הונגריה ליד נחל טוקה. עד לשואה הייתה בו קהילה יהודית. על פי עדויות ארכאולוגיות האזור היה מיושב כבר מתקופת הברונזה והיה מיושב לסירוגין עד שהוקם ככפר בפני עצמו בזמן התיישבות המדיארים במרכז אירופה, היישוב עצמו הוזכר לראשונה בכתבים משנת 1209. יהודים חיו בג'נג'שאורוסי במאה ה-18 ובמאה ה-19. מדיה וקבצים בנושא ג'נג'שאורוסי בוויקישיתוף אתר האינטרנט הרשמי של ג'נג'שאורוסי נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
ג'נג'שוימוש

ג'נג'שוימוש (בהונגרית: Gyöngyössolymos) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בג'נג'שוימוש מספר התושבים נמצא בירידה. כך, בשנת 1990 היה מספר התושבים 3,080 ובשנת 2023 רק 2,816 תושבים. האזור היה מיושב כבר מהתקופה הארפדית והיה מיושב לסירוגין עד ימינו, היישוב עצמו הוזכר לראשונה בכתבים משנת 1212. בכפר קיימת כנסיית ניקולס הקדוש שנבנתה במאה ה-14. יהודים חיו בג'נג'שוימוש במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה. מדיה וקבצים בנושא ג'נג'שוימוש בוויקישיתוף אתר האינטרנט הרשמי של ג'נג'שוימוש נתוני הכפר באתר הלמ"ס ההונגרי תיעוד יהודי ג'נג'שוימוש שנרצחו בשואה מפקדי האוכלוסין של יהודי הונגריה, 1993
גואנגדונג סאות'רן טייגרס

גואנגדונג הונגיואן סאות'רן טייגרס (בסינית מפושטת: 广东宏远华南虎) היא קבוצת כדורסל מדונגגוואן שבמחוז גואנגדונג בסין, המשחקת בליגת ה-CBA. מאז שנת 2004 זכתה גואנגדונג ב-11 אליפויות ליגת ה-CBA – יותר מכל קבוצה אחרת בתולדות הליגה. הקבוצה נוסדה בשנת 1993, בתור מועדון הכדורסל הפרטי (שאינו ממשלתי) הראשון אשר משתתף בליגה מקצוענית בסין. כבר בעונת הבכורה של ליגת ה-CBA‏, 1995/1996, השתתפה גואנגדונג בסדרת הגמר, אך הפסידה מול באיי רוקטס בתוצאה 0–2. בין השנים 2003–2013 העפילה הקבוצה למעמד הגמר 11 פעמים ברציפות, ולאורך התקופה זכתה שמונה פעמים באליפות – בעונות 2004, 2005, 2006, 2008, 2009, 2010, 2011 ו-2013. בין השנים 2019–2021 זכתה גואנגדונג בשלוש אליפויות רצופות נוספות, אשר הציבו את סך הזכיות של המועדון על 11. שני השחקנים הבולטים בתולדות המועדון הם הסינים ג'ו פאנגיו (1999–2017) – אשר זכה עם הקבוצה בשמונה אליפויות, וזכה בעצמו ארבע פעמים בתואר ה-MVP של סדרת הגמר ופעמיים בתואר ה-MVP של הליגה; ואי ג'יאנליאן (2002–2007, 2012–הווה) – אשר זכה עם הקבוצה בשבע אליפויות, וזכה בעצמו שלוש פעמים בתואר ה-MVP של סדרת הגמר וחמש פעמים בתואר ה-MVP של הליגה. כמו כן, פאנגיו וג'יאנליאן הם שני הקלעים המובילים בתולדות ליגת ה-CBA. בנוסף אליהם, בלטו בקבוצה השחקנים הסינים דו פנג (1997–2012), ואנג שיפנג (2003–2016) וג'ואו פנג (2006–הווה), והשחקן האמריקאי ג'ייסון דיקסון (1998–2009). לאורך השנים שיחקו בקבוצה, לתקופות קצרות, שחקנים אמריקאים ותיקים אשר הצטיינו בעברם בליגת ה-NBA; מבין הבולטים שבהם, ניתן למנות את ארון ברוקס, עמנואל מודיאיי, קרלוס בוזר, מייקל ביזלי, סוני וימס ומרשון ברוקס. גואנגדונג זוכה באליפות ה-11 בתולדותיה, באתר cgtn.com,‏ 1 במאי 2021 ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
ג'נג'שטריאן

ג'נג'שטריאן (בהונגרית: Gyöngyöstarján) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בג'נג'שטריאן מספר התושבים נמצא בירידה. כך, בשנת 1990 היה מספר התושבים 2,380 ובשנת 2023 רק 2,181 תושבים. האזור היה מיושב כבר מהמאה ה-13 והיה מיושב לסירוגין עד ימינו, היישוב עצמו הוזכר לראשונה בכתבים משנת 1275. הוא נהרס בשריפה בשנת 1596 והחל להתפתח שוב בסוף המאה ה-16. יהודים חיו בג'נג'שטריאן במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה. מדיה וקבצים בנושא ג'נג'שטריאן בוויקישיתוף אתר האינטרנט הרשמי של ג'נג'שטריאן נתוני הכפר באתר הלמ"ס ההונגרי תיעוד יהודי ג'נג'שטריאן שנרצחו בשואה מפקדי האוכלוסין של יהודי הונגריה, 1993
הלמאיוגרה

הלמאיוגרה (בהונגרית: Halmajugra) הוא כפר במחוז הווש בצפון מזרח הונגריה. הכפר הוקם בשנת 1950 על ידי איחוד שני כפרים, ג'נג'שהלמאי (Gyöngyöshalmaj) והוושאוגרה (Hevesugra) האזור כולו היה מיושב כבר מהמאה ה-13 והיה מיושב לסירוגין עד ימינו. יהודים חיו בג'נג'שהלמאי במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה. יהודים חיו בהוושאוגרה במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה. מדיה וקבצים בנושא הלמאיוגרה בוויקישיתוף אתר האינטרנט הרשמי של הלמאיוגרה (בהונגרית) נתוני הכפר באתר הלמ"ס ההונגרי תיעוד יהודי ג'נג'שהלמאי שנרצחו בשואה מפקדי האוכלוסין של יהודי הונגריה, 1993 תיעוד יהודי הוושאוגרה שנרצחו בשואה מפקדי האוכלוסין של יהודי הונגריה, 1993
סלסט (זמרת)

סלסט אפיפני וייט (באנגלית: Celeste Epiphany Waite; נולדה ב-5 במאי 1994), הידועה בשם סלסט, היא זמרת ופזמונאית אמריקאית-בריטית. סלסט אפיפני וייט נולדה בקולבר סיטי שבקליפורניה ב-5 במאי 1994 לאם אנגלייה ולאב ג'מייקני. לאחר פרידת הוריה, עברה סלסט לממלכה המאוחדת. כשהייתה סלסט בת 16, אביה נפטר מסרטן הריאות בגיל 49. סלסט החלה את דרכה בשנת 2014 במתן שירה למפיקים כגון אביצ'י, טיקס ו-Real Lies, תוך כדי שהיא גם פרסמה תוכן עצמי ב-SoundCloud. היא הוציאה את סינגל הבכורה שלה "Daydreaming" תחת חברת התקליטים של לילי אלן, Bank Holiday Records, באוקטובר 2016. בשנת 2020 הוציאה את הסינגל "Stop This Flame". באותה שנה זכתה בפרס הכוכב העולה בפרסי המוזיקה הבריטית. אלבום הבכורה שלה, Not Your Muse, יצא בשנת 2021 והגיע למקום הראשון במצעד האלבומים הבריטי. באותה שנה, סלסט הייתה גם מועמדת לפרס האוסקר לשיר המקורי הטוב ביותר עם השיר "Hear My Voice" מתוך הסרט "משפט השבעה משיקגו". 2021: Not Your Muse 2016: Daydreaming 2017: Milk & Honey 2018: Both Sides of the Moon 2018: Lately 2019: Father's Son 2019: Coco Blood 2019: Strange 2020: Stop This Flame 2020: I Can See the Change 2020: Little Runaway 2020: Hear My Voice 2020: A Little Love 2020: Love Is Back מדיה וקבצים בנושא סלסט בוויקישיתוף אתר האינטרנט הרשמי של סלסט סלסט, ברשת החברתית פייסבוק סלסט, ברשת החברתית אקס (טוויטר) סלסט, ברשת החברתית אינסטגרם סלסט, ברשת החברתית טיקטוק סלסט, סרטונים בערוץ היוטיוב סלסט, במסד הנתונים הקולנועיים IMDb (באנגלית) סלסט, באתר אפל מיוזיק (באנגלית) סלסט, באתר ספוטיפיי סלסט, באתר סאונדקלאוד (באנגלית) סלסט, באתר Last.fm (באנגלית) סלסט, באתר AllMusic (באנגלית) סלסט, באתר MusicBrainz (באנגלית) סלסט, באתר דיזר סלסט, באתר Yandex.Music (ברוסית) סלסט, באתר Discogs (באנגלית) סלסט, באתר Genius סלסט, באתר טיידל (באנגלית) Snapes, Laura (6 בדצמבר 2019). "Soul singer Celeste named winner of Brits rising star award". The Guardian (באנגלית בריטית). ISSN 0261-3077. נבדק ב-11 במרץ 2021. {{cite news}}: (עזרה) Savage, Mark (5 בפברואר 2021). "Celeste gets a number one album, Golden Globe nomination and Super Bowl ad". BBC News. נבדק ב-5 בפברואר 2021. {{cite news}}: (עזרה)
תומאס קלפ

תומאס סאוויג קלפ (באנגלית: Thomas Savig Kleppe‏; 1 ביולי 1919 – 2 במרץ 2007) היה פוליטיקאי אמריקאי חבר המפלגה הרפובליקנית, שייצג את מחוז הקונגרס השני של מדינת דקוטה הצפונית בבית הנבחרים של ארצות הברית וכיהן כמזכיר הפנים של ארצות הברית בממשלו של הנשיא ג'רלד פורד. בנוסף ניהל את הסוכנות לעסקים קטנים של ארצות הברית בין השנים 1971–1975. קלפ נולד ב-1 ביולי 1919 בקינטאייר (Kintyre) שבדקוטה הצפונית, בנם של לארס א. קלפ ואשתו האנה סאוויג קלפ. בשנת 1936 השלים את לימודיו התיכוניים בבית הספר התיכון ואלי סיטי השוכן בעיירה בעלת שם זהה בדקוטה הצפונית. את לימודיו הגבוהים השלים באוניברסיטת המדינה ואלי סיטי. במהלך מלחמת העולם השנייה שירת קלפ בדרגת קצין-משנה (Warrant officer) מ-1942 עד 1946. בשנים 1950–1954 היה קלפ ראש עיריית ביסמרק, עיר הבירה של דקוטה הצפונית. הוא היה ראש העיר הצעיר ביותר בהיסטוריה של העיר. בין השנים 1946–1964 היה נשיא וגזבר חברת חותם הזהב (Gold Seal Company). בבחירות 1964 היה קלפ מועמד המפלגה הרפובליקנית לייצוג דקוטה הצפונית בסנאט של ארצות הברית, אך הפסיד לסנאטור הדמוקרטי המכהן קוונטין בורדיק (אנ'). בבחירות האמצע של 1966 נבחר לקונגרס ה-91 של ארצות הברית כנציג מחוז הקונגרס השני של דקוטה הצפונית בבית הנבחרים האמריקאי, ובבחירות 1968 נבחר מחדש לקונגרס ה-92. קלפ הצביע בעד חוק זכויות האזרח משנת 1968. בשנת 1970 פרש מבית הנבחרים והעמיד את עצמו פעם נוספת לסנאט של ארצות הברית, אך הפסיד בשנית לסנאטור בורדיק בפער ניכר. אחרי שעזב את הקונגרס של ארצות הברית הצטרף לממשל הנשיא ריצ'רד ניקסון, ונבחר בידו לנהל את הסוכנות לעסקים קטנים של ארצות הברית, ובהמשך כיהן כמזכיר הפנים של ארצות הברית תחת הנשיא ג'רלד פורד. בעת שירותו במחלקת הפנים של ארצות הברית היה קלאפ העותר בתיק "Kleppe v. New Mexico", בו קבע בית המשפט העליון של ארצות הברית כי לקונגרס ישנה "הסמכות להגן על חיות הבר על אדמות נחלת הכלל, חרף חוקי המדינה". רעייתו הראשונה, פרידה ק. קלפ, נפטרה בשנת 1957. קלפ נישא לגלנדורה לואו גומף ב-18 בדצמבר 1958. לקלפ שני ילדים מנישואיו הראשונים ושתי בנות מנישואיו השניים. הוא התגורר בביסמרק שבמדינת הולדתו. ב-2 במרץ 2007 נפטר קלפ בבת'סדה שבמרילנד. הוא נטמן בבית הקברות הלאומי ארלינגטון. מדיה וקבצים בנושא תומאס קלפ בוויקישיתוף תומאס קלפ, באתר המדריך הביוגרפי של הקונגרס של ארצות הברית (באנגלית) תומאס קלפ, באתר "Find a Grave" (באנגלית) AP‏, [Former Rep. Tom Kleppe dies Kleppe, former N.D. congressman, Interior secretary, dies at 87], באתר ג'יימסטאון סאן, 6 במרץ 2007 (באנגלית) וירג'יניה גרנטיר, Former Rep. Tom Kleppe dies, באתר ביסמרק טריביון, 5 במרץ 2007 (באנגלית) AP‏, Thomas S. Kleppe, 87, Interior Secretary, Dies, באתר הניו יורק טיימס, 10 במרץ 2007 (באנגלית) תומאס קלפ, באתר "Find a Grave" (באנגלית)
אהרון שידלובסקי

אהרון שִידְלוֹבְסקי (ב' בטבת תרנ"ב, 2 בינואר 1892 – כ"ה בכסלו תש"ם, 15 בדצמבר 1979) היה איש העלייה השנייה וממייסדי קבוצת כנרת. פרק זה לוקה בחסר. אנא תרמו לוויקיפדיה והשלימו אותו. נולד באחוזה סקריהיטשין שעל נהר הבוג המערבי בפולין, אז חלק מן האימפריה הרוסית. עלה לארץ ישראל בשנת 1912 ועבד במושבות ובחוות פועלים. הצטרף לקבוצת פועלים שעלתה לחוות כנרת והקימה לאחר מכן את קבוצת כנרת. מאנשי "הגדוד העברי הארצישראלי", מסגרת התנדבותית שהוקמה ב-1917 בעת כיבוש הארץ על ידי הצבא הבריטי מן הטורקים. היה מפעילי הרכש למען ההגנה. היה קנאי לערכי "העבודה העצמית" וההסתפקות במועט, אותם דרש קודם כל מעצמו וגם מאחרים. התנגד להזדקקות לתמיכות ולהלוואות כדי להקים את המשק החקלאי. על מצבתו השחורה בבית הקברות כנרת חקקו חבריו את המילים: "צדיק יסוד עולם". לאחר מותו כתב עליו מוטי זעירא את הספר "עקשנות וכוכבים". פרקים מחייו מופיעים בספר "אמא", שכתב נכדו, ענר שלו. אחיו הצעיר של אהרון שידלובסקי, יוסף שידלובסקי, היה מהנדס, ממציא ותעשיין. אשתו של אהרון שידלובסקי, עליזה שידלובסקי, הייתה מראשי איחוד הקבוצות והקיבוצים וחברת הוועדה המרכזת של ההסתדרות. לזוג שתי בנות: ריקה שלו, ציירת, וד"ר הדסה דין, רופאה. ריקה נישאה למבקר הספרות מרדכי שלו, ולה שני ילדים: הסופרת צרויה שלו, הנשואה לסופר איל מגד, והמתמטיקאי והסופר ענר שלו, הנשוי לד"ר דנה שלו מהחוג ללימודים קלאסיים באוניברסיטה העברית בירושלים (בתה של הסופרת וחוקרת המקרא אריאלה דים-גולדברג). מוטי זעירא, עקשנות וכוכבים: על אהרן שידלובסקי ומשלו, תל אביב: עם עובד, 1995. מדיה וקבצים בנושא אהרון שידלובסקי בוויקישיתוף אהרון שידלובסקי – יזכור, באתר קבוצת כנרת דוד תדהר (עורך), "אהרן שידלובסקי", באנציקלופדיה לחלוצי הישוב ובוניו, כרך יז (1968), עמ' 5124 מוקי צור, מציאות בדיונית-אקטואלית בחדש של צרויה שלו, באתר mynet‏ קיבוץ, 16 באוגוסט 2011 דוד תדהר (עורך), "עליזה שידלובסקי", באנציקלופדיה לחלוצי הישוב ובוניו, כרך יז (1968), עמ' 5137, ותיקונים: דוד תדהר (עורך), "עליזה שידלובסקי", באנציקלופדיה לחלוצי הישוב ובוניו, כרך יח (1969), עמ' 5487. הדסה דין (שידלובסקי) – יזכור, באתר קבוצת כנרת. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קראצ'ונד

קראצ'ונד (בהונגרית: Karácsond) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בקראצ'ונד מספר התושבים נמצא בירידה. כך, בשנת 1990 היה מספר התושבים 3,059 ובשנת 2023 רק 2,794 תושבים. האזור היה מיושב כבר אלפי שנים ונמצאו בו ממצאים ארכאולוגיים, הוא מיושב לסירוגין מאז ועד ימינו, היישוב עצמו הוזכר לראשונה בכתבים משנת 1323. יהודים חיו בקראצ'ונד במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה. מדיה וקבצים בנושא קראצ'ונד בוויקישיתוף אתר האינטרנט הרשמי של קראצ'ונד (בהונגרית) נתוני הכפר באתר הלמ"ס ההונגרי תיעוד יהודי קראצ'ונד שנרצחו בשואה מפקדי האוכלוסין של יהודי הונגריה, 1993
בן בלימה

בן בלימה הוא כינוי לרב עלום שם, מראשוני המקובלים, ממעבירי וממפיצי תורת הקבלה במאה ה-12. הוא נזכר בחיבורי הראשונים, בספרו של רבי יהושע אבן שועיב ורבי שם טוב אבן גאון. יש מי ששיער שהוא היה רבו של הרמב"ן בענייני קבלה. במחקר מניחים כי לא מדובר בדמות מיסטית בעלת כוח עליון אלא באדם מציאותי, זאת מפני שאין בנראה סיבה להעלימו בעוד את אליהו הנביא פרסמו, ואף מציגים אותו כמקבל מאליהו הנביא ולא ככוח אחר. המחקר מציגו כדמות המעבירה את מסורת הראב"ד השלישי ורבי יצחק סגי נהור למקובלי גירונה, מכוח שמועות בשמו המזכירות אותו כמתווך. מספר השערות נאמרו על זהותו: יוסף דן טען ששמו של רבי עזריאל מגירונה הוסתר ולא נדע שם אביו כלל ועל כן שיער שהוא בן בלימה. בן ציון דינור שיער שהוא רבינו יונה גירונדי, להשערתו זו אין בסיס. המחקר לא קיבל את הזיהויים והוא מגדירו כמקובל עלום שם. אחד מהראשונים בעל ספר אור הגנוז מתאר בביאורו לספר הבהיר את שלשלת המסירה של תורת הקבלה וכך כותב: "כפי מה שקבלתי מפי רבותי רבי יהושע אבן שועיב ומפי הרב רבי שלמה מברצלונה שקיבל מהרמב"ן והוא קיבל מן בן בלימה והוא קיבל מרבי יצחק סגי נהור... והוא קיבל מאליהו הנביא" — הקדמה לספר אור הגנוז עודד ישראלי טוען שרמב"ן לא היה תלמידו, ומסורות אלו מדברות על שמועה ששמע מפיו ולא על יחסי רב – תלמיד, ואף בכתב יד מסופר על מחלוקת ביניהם. יוסף דן לעומתו הציג את הקטע הזה כפתרון לשאלת רבו של הרמב"ן בתורת הקבלה. מספר שמועות הובאו בשמו בעיקר בכתבי תלמידי הרשב"א. רבי יהושע אבן שועיב בביאורו לסודות הרמב"ן כותב בשם הרמב"ן בשם בן בלימה שבברכת כהנים יש לכוון "מלמטה ללמעלה" כלומר סדר הפסוקים הוא בסדר עולה יברכך ה' וישמרך, ויותר מזה יאר ה' וכו', וכן לגבי קריאת שמע הביא בשם הרמב"ן בשמו שיש לכוון "מלמטה ללמעלה", רבי שם טוב אבן גאון מביא אף הוא את שמועה זו אך ללא שם הרמב"ן אלא איש מפי איש מבן בלימה. בגיליונות כתב יד של פירוש אבן שועיב מובאת מחלוקת בין הרמב"ן לבן בלימה אודות סוד הנפילים. אדם בעל שם יוסף דן, "רבי עזריאל מגירונה שתי חידות או חידה אחת", אסופה ליוסף - קובץ מחקרים שי ליוסף הקר, ירושלים תשע"ד, עמ' 59–67. גרשום שלום, ראשית הקבלה, עמ' 240–241. עודד ישראלי, הרמב"ן – ביוגרפיה אינטלקטואלית, הוצאת מאגנס ירושלים, 2021, עמ' 196–197 נפתלי יעקב הכהן, אוצר הגדולים - ג, חיפה תשכ"ז - תש"ל, באתר אוצר החכמה (צפייה חופשית – מותנית ברישום) ראה במאמרים המובאים ב"לקריאה נוספת" תולדות ישראל סדרה שנייה כרך שני ספר רביעי עמ' 424 הרמב"ן – ביוגרפיה אינטלקטואלית, הוצאת מאגנס ירושלים, 2021, עמ' 196–197 "ביאור לפירוש הרמב"ן ז"ל על התורה המיוחס לר"מ אביסהולה", ורשה תרל"ה עמ' כט. עמ' לב: כתר שם טוב הנדפס בתוך ספר מאור ושמש לרבי יהודה קורייאט (השני) ליוורנו תקצ"ט עמ' מז: הודפס על ידי גרשום שלום, פירושו האמיתי של רמב"ן לספר יצירה ודברי קבלה המתייחסים אליו, קריית ספר ו, עמ' 390, ושוב בספרו ראשית הקבלה עמ' 240–241
Fuckin' Perfect

"Fuckin' Perfect" (לעיתים מסוגנן כ-"Perfect" או "F** kin' Perfect") הוא סינגל של הזמרת האמריקאית, פינק, מתוך אלבום הלהיטים הראשון שלה, Greatest Hits... So Far!!!. הסינגל יצא, על ידי לה-פייס רקורדס (אנ') וג'ייב רקורדס, ב-12 בנובמבר 2010. השיר נכתב על ידי פינק, מקס מרטין ושלבאק, והופק על ידי מקס מרטין ושלבאק. פינק הצהירה כי ההשראה העיקרית מאחורי הסינגל היה בעלה, קארי הארט. הווידאו קליפ של הסינגל, שבוים על ידי דייב מאיירס, מעביר מסר נגד דכדוך, פגיעה עצמית והתאבדות. בנובמבר 2011, השיר זכה בפרס גראמי בקטגוריית ביצוע סולו הפופ הטוב ביותר. נכון לספטמבר 2021, הסינגל הושמע למעלה מ-185 מיליון פעמים בספוטיפיי. השיר זכה לביקורות חיוביות ממבקרי מוזיקה רבים. ביל לאמב, מ-Dotdash, העניק לשיר 4.5 מתוך 5 כוכבים, ושיבח את "המילים הרציניות אך מרוממות", והעיר כי: "יש לו מספיק כוח בכדי להרחיק את פינק מאמצע הכביש. לבסוף, הלחן והעיבוד הופכים את השיר לבלתי נשכח ומוכר באופן מיידי." צילומי הקליפ החלו ב-5 בדצמבר 2010, במהלך השבועות הראשונים להריונה של פינק. הקליפ מתמקד בעיקר בחייה של אישה (טינה מיורינו (אנ')) שהתגברה על מאבקים בכדי להפוך לאמנית מצליחה. הווידאו קליפ ביום על ידי דייב מאיירס. הווידאו קליפ יצא לראשונה ב-19 בינואר 2011 בערוץ היוטיוב הרשמי של פינק ו-MTV. נכון לספטמבר 2021, הווידאו קליפ נצפה למעלה מ-305 מיליון פעמים. מידע על היצירה "Fuckin' Perfect" באתר מיוזיק בריינז "P!nk - Greatest Hits...So Far!!! EPK". YouTube. 2010-12-07. ארכיון מ-2015-12-01. נבדק ב-2011-04-17. F**kin' Perfect, ארכיון מ-2021-09-07, נבדק ב-2021-09-19 Lamb, Bill. "Pink - "F**kin' Perfect" - Review of the Single by Pink". About.com. New York Times Company. ארכיון מ-2016-04-08. נבדק ב-3 ביולי 2012. {{cite web}}: (עזרה) "Niet compatibele browser". Facebook. ארכיון מ-2008-09-24. נבדק ב-2011-04-17. "Niet compatibele browser". Facebook. ארכיון מ-2008-09-24. נבדק ב-2011-04-17. P!nk - F**kin' Perfect (Official Video - Explicit), ארכיון מ-2021-08-25, נבדק ב-2021-09-19 P!NK - Perfect, ארכיון מ-2021-07-30, נבדק ב-2021-09-19
קוברה סנגלית

קוברה סנגלית (שם מדעי: Naja senegalensis) היא מין של קוברה הנפוצה במערב אפריקה. קוברה זו הוגדרה בעבר כתת-מין של המין קוברה מצרית אך הופרדה ממנה בשנת 2009. קוברה זו נבדלת מהקוברה המצרית בצבעיה שהם חום-אפור במרבית הגוף וצבע קרם בגחון ובזה שהיא גדולה יותר עם אורך מקסימלי של 2.45 מטר. הצעירים בעלי צבע אפור עם ראש וצוואר בצבע שחור עם כתם בצבע כתום שנעלם אצל הנחשים הבוגרים. הקוברה ניזונה בעיקר מלטאות אך גם ממכרסמים ועופות קטנים. הטורפים העיקריים שלה כוללים את כוח הנילוס, עופות דורסים ונמיות. הקוברה נפוצה במערב אפריקה במדינות: סנגל, מאלי, גינאה, בורקינה פאסו, גאנה, ניז'ר, בנין, גינאה ביסאו, חוף השנהב וניגריה. בית הגידול לא ידוע אך משוער שהיא חיה בסוואנות,אזורים חצי-מדבריים וערבות עשב. מדיה וקבצים בנושא קוברה סנגלית בוויקישיתוף קוברה סנגלית, באתר ITIS (באנגלית) קוברה סנגלית, באתר NCBI (באנגלית) קוברה סנגלית, באתר האנציקלופדיה של החיים (באנגלית) קוברה סנגלית, באתר GBIF (באנגלית) קוברה סנגלית באתר הרשימה האדומה של IUCN
ז'וז'ה מדראשי

ז'וז'ה מדראשי (בשם המלא הברונית ז'וז'נה מריה אידה מדראשי-בק, בהונגרית: Madarassy Zsuzsa; בודפשט, 16 בפברואר 1901 – בודפשט, 30 באוגוסט 1957) הייתה סופרת, משוררת, מתרגמת יהודייה-הונגרייה. בתו של הברון דיולה מדראשי-בק. ז'וז'ה מדראשי נולדה במשפחה יהודית כבתם של דיולה מדראשי-בק (1873–1939) בנקאי, בעל הון ושל הברונית אמליה לילי גוטמן. בין שתי מלחמות העולם היא הייתה כתבת קבועה של היומון פשטי נפלו ושל כתב העת "חיי התיאטרון" (Színházi Élet) שמייסדו והעורך הראשי שלו היה שאנדור אינצה. היא שרדה את השואה בבודפשט ובמשך כמה שנים אחרי 1945 פרסמו בכתבי העת "התיאטרון" (Színház) ו"העולם והקידמה" (Világ és a Haladás) את כתביה בעלי התפיסה הבורגנית. היא תרגמה להונגרית את הרומן האוטוביוגרפי למחצה משנת 1948 של מרי ג'יין וורד "מעורת הצפעונים" שהוסרט באותה השנה ותרגמה כמה סיפורים קצרים הונגריים קלאסיים לאנגלית. בעלה היה ארווין ואמושר, בעל אדמות ממחוז באץ'-קישקון, עמו התחתנה ב-15 בפברואר 1919 בבודפשט. הם התגרשו לאחר מכן. ז'וז'ה מדראשי הובאה למנוחות בקבר המשפחתי בבית הקברות היהודי ברחוב שלגוטאריאני. על ספינת זהב, על מים כסופים (שירים, בודפשט, 1918) ללא כעס (שירים, בודפשט, 1920) אלה שעושים זאת ... (סיפורים קצרים, בודפשט, 1924) מה שאלוהים שכח (רומן, בודפשט, 1934) פני ופטריק (סיפורים קצרים, בודפשט, 1940) Adatai a Petőfi Irodalmi Múzeum katalógusában (נתוניה במאגר המוזיאון הספרותי פטפי) Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ספרותי הונגרי בעריכת אגנש קניירש) Magyar irodalmi lexikon I–III. Főszerk. Benedek Marcell. Budapest: Akadémiai. 1963–1965. (לקסיקון ספרותי הונגרי) ז'וז'ה מדראשי, באתר "Find a Grave" (באנגלית) "Halotti bejegyzése a Budapest XIII. kerületi állami halotti akv. 1091/1957. folyószáma alatt". "Meghalt Madarassy Zsuzsa". Hétfői Hírek. 1957-09-02. "Házasságkötési bejegyzése a Budapest II. kerületi polgári házassági akv. 206/1919. folyószáma alatt".